கேள்வி: அனாக் உங்குஸ் - பொது பற்றி தகவல் சொல்.
பதில்: கி.பி 1025-இல், மரகத பங்கஜன் இறந்த பிறகு, அவருக்குப் பதிலாக பாலியின் மன்னராக அனாக் உங்குஸ் பொறுப்பேற்றார். அரசர் அனாக் உங்குஸ் ஆட்சிக் காலத்தில், அவரின் இராச்சிய எல்லை பாலி வடக்குப் பகுதியில் இருந்து தெற்கு வரை நீண்டு இருந்தது. அத்துடன் அவரின் இராச்சியம் பாதுகாப்பாகவும் மற்றும் அமைதியான நிலையிலும் இருந்ததாக அறியப்படுகிறது.
கேள்வி: அனாக் உங்குஸ் - தம்பாக்சிரிங் அரண்மனை குறித்து விரிவாக சொல்லுங்கள்.
பதில்: File:Holy Water Temple Ubud, Bali, indonesia - panoramio (9).jpg அனாக் உங்குஸ் ஆட்சிக் காலத்தில், இந்து மதத்தைப் பின்பற்றுபவர்கள் புத்த மதத்துடன் இணைந்து வாழ முடிந்தது. இவரின் காலத்தில், காவி மலையில் தம்பாக்சிரிங் அரண்மனைக்கு தெற்கே ஒரு கோயில் வளாகத்தையும் கட்டினார் இந்தக் கோயில் வளாகம்தான் தற்போது பாலியில் உள்ள மிகப்பெரிய பாரம்பரியக் கோயில் வளாகம் ஆகும். அப்போதைய பாலினிய மக்கள்; நெல் வகைகளின் பட்டியல், தேங்காய், கரும்பு, வெற்றிலை, மூங்கில் மற்றும் மெழுகு போன்ற வேளாண்மை செய்து வாழ்ந்தனர். கூடுதலாக, மக்கள் எருமை (கால்நடை), ஆடு, மாடு, பன்றி, வாத்து, குதிரை, கோழி மற்றும் நாய் போன்ற விலங்குகளையும் வளர்த்தார்கள்.
கேள்வி: அனாக் உங்குஸ் - கல்வெட்டுகள் குறித்து விரிவாக சொல்லுங்கள்.
பதில்: அனாக் உங்குஸுக்கு பிள்ளைகள் இல்லை; அதன் காரணமாகச் சந்ததியினரும் இல்லை. அவரின் துணைவியார் அரசி பத்தாரி மந்துல் ''(Batari Mandul)'' என்று அழைக்கப்பட்டார். அனாக் உங்குஸுவின் ஆட்சிக் காலத்தில், அவர் விட்டுச் சென்ற 28 கல்வெட்டுகள் கிடைக்கப் பெற்றுள்ளன. அவற்றில் சில கல்வெட்டுகள் ஆனைக் குகை ''(Goa Gajah),'' காவி மலை ''(Gunung Kawi),'' தம்பாக்சிரிங் ''(Tampak Siring),'' பானுலிசான் மலை ''(Gunung Panulisan)'' மற்றும் சாங்சிட் ''(Sangsit)'' ஆகிய இடங்களில் கிடைக்கப் பெற்றன.